กัวกาเมเลเอ! 2

กัวกาเมเลเอ! 2 () เป็นวิดีโอเกมแพลตฟอร์มแนวเมทรอยด์วาเนียที่ได้รับการพัฒนาและเผยแพร่โดยดริงก์บอกซ์สตูดิโอส์ ซึ่งเป็นภาคต่อของกัวกาเมเลเอ! เกมดังกล่าวได้รับการเปิดตัวสำหรับไมโครซอฟท์ วินโดวส์ และเพลย์สเตชัน 4 ในเดือนสิงหาคม ค.ศ. 2018 ในขณะที่เวอร์ชันนินเท็นโด สวิตช์ ได้รับการเปิดตัวในวันที่ 10 ธันวาคม ค.ศ. 2018 ส่วนเวอร์ชันเอกซ์บอกซ์วันได้รับการเปิดตัวเมื่อวันที่ 18 มกราคม ค.ศ. 2019 โดยเกมนี้ได้รับคำวิจารณ์โดยทั่วไปในเชิงบวกเมื่อเปิดตัว

รูปแบบการเล่น 
กัวกาเมเลเอ! 2 เป็นเกมแพลตฟอร์มแนวเมทรอยด์วาเนีย ที่ผู้เล่นต้องควบคุมฆวน อากัวกาเต ซึ่งเป็นลูชาดอร์ที่ต่อสู้ด้วยการต่อย, เตะ และใช้วิชามวยปล้ำ ตลอดเส้นทางของเกม ฆวนได้รับอำนาจนานัปการอีกครั้งจากเกมภาคก่อน ซึ่งมีทั้งการต่อสู้และการใช้ประโยชน์การเคลื่อนไหว - ตัวอย่างเช่น รูสเตอร์อัปเปอร์คัต ซึ่งให้ความคล่องตัวในแนวตั้งในขณะที่ยังโจมตีศัตรูเหนือศีรษะและทำลายสิ่งกีดขวางที่มีสีเหมือนกัน นอกจากนี้เขายังเรียนรู้เทคนิคใหม่ ๆ จากการทำสิ่งท้าทายให้สำเร็จโดยผู้ฝึกสอนที่พบทั่วโลก เช่น การโจมตีที่สร้างความเสียหายมากขึ้น หรือการเพิ่มพลังชีวิต การเปลี่ยนแปลงที่รุนแรงที่สุดคือการเปลี่ยนร่างเป็นไก่ - ในขณะที่ในเกมภาคก่อนเป็นเพียงการสำรวจเส้นทางเล็ก ๆ แต่ภาคนี้มันมีชุดการต่อสู้ทั้งหมดของมันเองพร้อมท่าพิเศษที่ไม่เหมือนใคร นอกจากนี้ยังมีห้องท้าทายสำหรับผู้เล่นในการสำรวจ เกมนี้สามารถเล่นแบบเดี่ยวหรือร่วมมือกับผู้เล่นอีกสามคน อีกทั้งมีประเภทศัตรู, ความสามารถมากขึ้น และแผนที่ขนาดใหญ่กว่าเมื่อเทียบกับภาคก่อน

การตอบรับ 

เกมดังกล่าวได้รับความนิยมจากนักวิจารณ์ตามตัวรวบรวมบทวิจารณ์ของเว็บไซต์เมทาคริติก

เกมได้รับการเสนอชื่อเข้าชิงรางวัล "การออกแบบการควบคุม 2 มิติหรือ 3 มิติจำกัด" และ "เกมแฟรนไชส์แอ็คชัน" จากสถาบันการศึกษาแห่งชาติของผู้วิจารณ์การค้าวิดีโอเกม

อ้างอิง

แหล่งข้อมูลอื่น 
 

วิดีโอเกมที่ออกวางจำหน่ายในปี พ.ศ. 2561
วิดีโอเกมแบบร่วมมือกัน
วิดีโอเกมแอ็กชัน
วิดีโอเกมแพลตฟอร์ม
เกมสำหรับเพลย์สเตชัน 4
วิดีโอเกมภาคต่อ
วิดีโอเกมที่พัฒนาขึ้นในประเทศแคนาดา
วิดีโอเกมที่มีฉากในประเทศเม็กซิโก
เกมสำหรับวินโดวส์
เกมสำหรับเอกซ์บอกซ์วัน